-Ayɣer i tḥemmleḍ ad telseḍ lfeṭṭa ɣer tseddawit ? -Nekk ɣur-i lfeṭṭa i d kullec, xir n ddheb xir n wayen nniḍen, ḥemmleɣ ad lseɣ lfeṭṭa, tamezwarut nekk d taqbaylit, tis ssnat ma yella ur ttnelsi ara nekkenti s tid yeɣran, akken ad d-iban wazal-is di tmetti, akken ad aɣ-ɛandent tid nniḍen, ulac d anti ara s yerren azal anda nniḍen.Ma yella nmuqel ɣer umezruy n leqbayel akked yidles-nneɣ amaziɣ ad naf aṭas n tfennanin d tcennayin akked tmedyazin i yettɛelliqen lfeṭṭa s tqendurt n leqbayel, ad d-nebder:Tawes Ɛemruc, Yasmina, Massa Bucafa...atg, mebla ma nettu tagelidt n Wewras n zik Kahina(Dihya), akked tmeṭṭut tafeḥlit n tmurt n leqbayel